CELEX: 62009CN0281
Language: lt
Date: 2009-07-22 00:00:00
Title: Byla C-281/09: 2009 m. liepos 22 d. pareikštas ieškinys byloje Europos Bendrijų Komisija prieš Ispanijos Karalystę

24.10.2009   
            
            
               LT
            
            
               Europos Sąjungos oficialusis leidinys
            
            
               C 256/7
            
         2009 m. liepos 22 d. pareikštas ieškinys byloje Europos Bendrijų Komisija prieš Ispanijos Karalystę
   (Byla C-281/09)
   2009/C 256/14
   Proceso kalba: ispanų
   
      Šalys
   
   
      Ieškovė: Europos Bendrijų Komisija, atstovaujama L. Lozano Palacios ir C. Vrignon
   
      Atsakovė: Ispanijos Karalystė
   
      Ieškovės reikalavimai
   
   
               —
            
            
               Pripažinti, kad leisdama daryti akivaizdžius, pasikartojančius ir sunkius nuostatų, numatytų 1989 m. spalio 3 d. Tarybos direktyvos dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo (89/552/EEB (1)) 18 straipsnio 2 dalyje, pažeidimus, Ispanijos Karalystė neįvykdė įsipareigojimų pagal šios direktyvos 3 straipsnio 2 dalį kartu su EB sutarties 10 straipsniu.
            
         
               —
            
            
               Priteisti iš Ispanijos Karalystės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Komisija mano, kad Ispanijos Karalystės atliktas siauras reklamos sąvokos aiškinimas, dėl kurio tam tikra reklama (be kita ko, reklaminiai reportažai ir skelbimai, rėmėjų reklama bei mini reklama) nėra laikoma reklama ir dėl šios priežasties jai netaikomi Direktyvoje 89/552/EEB įtvirtinti laiko apribojimai, pažeidžia šią direktyvą.
   
      (1)  OL L 298, p. 23; 2004 m. specialusis leidimas lietuvių k., 6 sk., 1 t., p. 224.